Document ID: 32007R0158

KOMISSION ASETUS (EY) N:o 158/2007,
annettu 16 päivänä helmikuuta 2007,
komission asetuksen (EY) N:o 1358/2003 muuttamisesta yhteisön lentoasemien luettelon osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon matkustajien, rahdin ja postin lentokuljetuksia koskevista tilastotiedoista 27 päivänä helmikuuta 2003 annetun Euroopan parlamentin ja neuvoston asetuksen (EY) N:o 437/2003 (1) ja erityisesti sen 10 artiklan,
sekä katsoo seuraavaa:
(1)
Asetuksen (EY) N:o 437/2003 10 artiklan mukaan komission edellytetään määräävän kyseisen asetuksen liitteissä lueteltujen määrittelyjen mukauttamista koskevista järjestelyistä.
(2)
Lentoliikenteen kehityksen vuoksi on tarpeellista päivittää komission asetuksen (EY) N:o 1358/2003 (2) liitteessä I oleva luettelo yhteisön lentoasemista ja niiden luokista kyseisessä liitteessä esitettyjen sääntöjen mukaisesti.
(3)
Komission asetus (EY) N:o 1358/2003 olisi sen vuoksi muutettava.
(4)
Tässä asetuksessa säädetyt toimenpiteet ovat tilasto-ohjelmakomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) 437/2003 3 artiklan 2 kohdan ja 3 artiklan 3 kohdan soveltamiseksi luettelo yhteisön lentoasemista, lukuun ottamatta niitä lentoasemia, joilla on ainoastaan satunnaisesti kaupallista liikennettä, ja niiden luokista, jotka on määritelty asetuksen (EY) N:o 1358/2003 liitteessä I, sellaisena kun se on muutettuna komission asetuksen (EY) N:o 546/2005 (3) liitteellä II, tämän asetuksen liitteessä olevalla luettelolla.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä helmikuuta 2007.

Labels: 12
8